钦定古今图书集成/明伦汇编/氏族典/第429卷 > 赵文度
## 钦定古今图书集成/明伦汇编/氏族典/第429卷 > 赵文度

按《宋史北汉世家》，“赵文度，蓟州渔阳人。父玉，尝客沧
州，依节度判官吕兖。刘守光破沧州，收兖亲属尽戮
之。兖子琦年十四，玉负之以逃，燕赵之士，翕然称之。
清泰中，琦为给事中、端明殿学士，玉已卒矣。文度入
洛，举进士，琦荐于主司，擢甲科，历徐、兖、陈、许四镇从
事。汉初，为河东掌书记。文度捷给，善戏谑，刘崇雅爱”
之。及称帝，累官至门下侍郎。与郭无为不协，出知汾
州，徙岚州。太祖开宝二年亲征晋阳，文度请降，授检
校太傅、安国军节度。岁馀，徙华州，又徙耀州，卒。